
Parlamentul  României

Camera  Deputaţilor
Comisia pentru Sănătate şi Familie           Nr. 4c-8/ 87 / 16 martie  2014 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru completarea Legii nr.95/2006 privind reforma în domeniul sănătăţii,             trimis Comisiei pentru sănătate şi familie spre dezbatere,  în fond, cu adresa nr. Plx 42/2014  din 17 februarie 2014.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie        Nr. 4c-8/ 87 / 16 martie 2014
R A P O R T  

asupra  propunerii legislative pentru completarea 
 Legii nr.95/2006 privind reforma în domeniul sănătăţii 
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond,  cu  propunerea legislativă pentru completarea Legii nr.95/2006 privind reforma în domeniul sănătăţii,  , trimisă cu adresa nr. Plx 42/2014 din 17 februarie 2014.
Senatul, în calitate de primă Cameră sesizată, a respins inţiativa legislativă , în şedinţa din 11 februarie 2014.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.1087 din 7.10.2013)
· avizul negativ al Comisiei juridice, de disciplină şi imunităţi ( nr.Plx 42 din 5.03.2014) 
· punctul de vedere negativ al Guvernului ( nr.2647 din 20.12.2013)
Propunerea legislativă are ca obiect de reglementare completarea Legii nr. 95/2006 privnd reforma în domeniul sănătăţii, cu modificările şi completările ulterioare, cu un nou articol, art.222¹, cuprinzând prevederi conform cărora asiguraţii care nu au fost informaţi anual, prin casele de asigurări de sănătate, asupra nivelului de contribuţie personală şi a modalităţilor de plată, să fie scutiţi de plata penalităţilor de întârziere şi de plata dobânzilor datorate.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 15 martie 2014. La lucrările comisiei au fost prezenţi  17 deputaţi din totalul de 18 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - secretar de stat în Ministerul Sănătăţii.
 În urma dezbaterilor, Comisia pentru sănătate şi familie a  hotărât, cu majoritate de voturi, respingerea propunerii legislative pentru completarea Legii nr.95/2006 privind reforma în domeniul sănătăţii, din următoarele considerente:
· stabilirea contribuţiei de asigurări sociale de sănătate se face pe baza declaraţiei asiguratului, dreptul asiguratului de a fi informat asupra nivelului de contribuţie personală este strâns legat de obligaţia acestuia de a declara obligaţiile ce îi revin faţă de Fondul naţional unic de asigurări sociale de sănătate şi de a vira contribuţia aferentă veniturilor realizate, potrivit prevederilor art.215 din Legea nr.95/2006

· potrivit prevederilor art.171 din Ordonanţa de urgenţă a Guvernului nr.29/2011 privind reglementarea acordării eşalonărilor la plată, cu modificările şi completările ulterioare, pe perioada eşalonării la plată, penalităţile de întâziere aferente obligaţiilor fiscale eşalonate se amână la plată, urmând ca, la finalizarea eşalonării la plată acestea să fie anulate, prin decizie care se comunică contribuabilului odată cu decizia de finalizare a eşalonării la plată

· aplicarea legii în timp este guvernată de principiile neretroactivităţii legii civile noi şi aplicării imediate a legii civile noi, care se presupun şi se completează reciproc.
În raport cu obiectul şi conţinutul său, propunerea legislativă face parte din categoria legilor ordinare . 
              PREŞEDINTE,                                          SECRETAR,

              Rodica Nassar                                            Florin Buicu
Gheorghe Marinescu – şef birou
Întocmit, 
Cristina Bologan – consilier  parlamentar

